cyanic-selkie/wikianc huggingface dataset:
খিরনি
বাংলাদেশে কোথায় দেখা মিলবে?
বাংলাদেশে যেসব এলাকায় পত্রিকার প্রতিবেদন অনুযায়ী এ বৃক্ষের সন্ধান পাওয়া যায় তা হল নাটোর জেলার সিংড়া উপজেলার সুকাশ ইউনিয়নের দুলশি গ্রাম এবং ঢাকা শহরে অবস্থিত চর্ম প্রযুক্তি ইন্সটিটিউট প্রাঙ্গনে।ঢাকার রমনা পার্কে এর একমাত্র নিকটআত্মীয় আছে, যার বৈজ্ঞানিক নাম Manilkara Kaukii।
খিরি বৃক্ষের গঠন
এ গাছ সাধারণত ১২ থেকে ২৫ মিটার পর্যন্ত লম্বা হয়ে থাকে, আর চওড়ায় ১ থেকে ৩ মিটার। এর বাকল ষৎ ধূসর এবং রুক্ষ। এর পাতা সরল, ডালের আগায় দলবদ্ধভাবে জন্মে এবং ঝুলে থাকে। এর ফুল হালকা হলুদ বর্ণের। ফল রসাল, জলপাই আকৃতির, পাকলে লাল হয়, যা খাওয়া যায়। এর কাঠ বেশ মজবুত হয় এবং আসবাব তৈরিতে কাজে লাগে। ফুল ও ফলের মৌসুম অগ্রহায়ণ থেকে শ্রাবণ।
অসীমা চট্টোপাধ্যায়
অসীমা চট্টোপাধ্যায় (২৩ সেপ্টেম্বর, ১৯১৭ – ২২ নভেম্বর, ২০০৬) একজন ভারতীয় জৈব রসায়নবিদ ও উদ্ভিদ রসায়নবিদ ছিলেন। তিনি ভিঙ্কা অ্যালকালয়েডের (নয়নতারা থেকে প্রাপ্ত উপক্ষার) গবেষণা করেন এবং ম্যালেরিয়া ও মৃগীরোগের ঔষধ প্রস্তুত করেন।
শিক্ষা জীবন
অসীমা চট্টোপাধ্যায় (বিবাহ-পূর্ববর্তী উপাধি মুখোপাধ্যায় ) ১৯১৭ খ্রিষ্টাব্দের ২৩শে সেপ্টেম্বর ব্রিটিশ ভারতের কলকাতা শহরে জন্মগ্রহণ করেন। শৈশব হতেই মেধাবী অসীমা স্কুলজীবনের পরে ১৯৩৬ খ্রিষ্টাব্দে স্কটিশ চার্চ কলেজ থেকে রসায়নবিদ্যায় স্নাতক হন। ১৯৩৮ খ্রিষ্টাব্দে তিনি কলকাতা বিশ্ববিদ্যালয় থেকে জৈব রসায়নবিদ্যায় স্নাতকোত্তর ডিগ্রী লাভ করেন। এরপর তিনি এই বিশ্ববিদ্যালয় থেকেই উদ্ভিদ রসায়ন এবং কৃত্রিম জৈব রসায়নের ওপর ডক্টরেট ডিগ্রী লাভ করেন। এছাড়া উইসকনসিন-ম্যাডিসন বিশ্ববিদ্যালয় ও ক্যালটেক ইত্যাদি আন্তর্জাতিক মানের প্রতিষ্ঠানেও তিনি গবেষণার সুযোগ পান।
কর্ম জীবন
অসীমা চট্টোপাধ্যায় ১৯৪০ খ্রিষ্টাব্দে কলকাতা শহরের লেডি ব্র্যাবোর্ন কলেজে রসায়ন বিভাগের প্রধান হিসেবে যোগদান করেন। ১৯৪৪ খ্রিষ্টাব্দে তিনি প্রথম নারী ছিলেন যাকে কোন ভারতীয় বিশ্ববিদ্যালয় ডক্টরেট অব সায়েন্স উপাধি প্রদান করেন। ১৯৪৫ খ্রিস্টাব্দে খ্যাতনামা অধ্যাপক ও মৃত্তিকা বিজ্ঞানী বরদানন্দ চট্টোপাধ্যায়কে বিবাহ করেন। ১৯৫৪ খ্রিষ্টাব্দে তিনি রাজাবাজার অঞ্চলে অবস্থিত ইউনিভার্সিটি কলেজ অব সায়েন্স প্রতিষ্ঠানের রসায়ন বিভাগের সহ-অধ্যাপক হিসেবে যোগদান করেন। ১৯৬২ খ্রিষ্টাব্দে তিনি কলকাতা বিশ্ববিদ্যালয়ে রসায়ন বিভাগের ঐতিহ্যশালী খয়রা অধ্যাপক হিসেবে যোগদান করেন এবং এই পদে তিনি ১৯৮২ খ্রিষ্টাব্দ পর্যন্ত থাকেন।
পুরস্কার
১৯৬০ খ্রিষ্টাব্দে অসীমা চট্টোপাধ্যায় ভারতীয় জাতীয় বিজ্ঞান একাডেমির ফেলো হিসেবে নির্বাচিত হন। ১৯৬১ খ্রিষ্টাব্দে তিনি প্রথম মহিলা হিসেবে রসায়ন বিজ্ঞানে শান্তি স্বরূপ ভটনাগর পুরস্কার লাভ করেন। ১৯৭৫ খ্রিষ্টাব্দে তাকে পদ্মভূষণ প্রদান করা হয়। এই বছরেই তিনি প্রথম মহিলা বিজ্ঞানী হিসেবে ভারতীয় বিজ্ঞান কংগ্রেসের সাধারণ সভাপতি হিসেবে নির্বাচিত হন। ১৯৮২ খ্রিষ্টাব্দের ফেব্রুয়ারি হতে ১৯৯০ খ্রিষ্টাব্দের মে পর্যন্ত তিনি রাজ্যসভার সদস্য হিসেবে মনোনীত হয়ে দায়িত্ব পালন করেন। ২০১৭ খ্রিস্টাব্দের ২৩শে সেপ্টেম্বর তার জন্মশতবর্ষে গুগল এক ডুডলের মাধ্যমে তাঁকে শ্রদ্ধা জানায়।
ব্রিটিশ মুসলিম ফোরাম
ব্রিটিশ মুসলিম ফোরাম সুন্নি মুসলিমদের একটি সংগঠন যা যুক্তরাজ্য জুড়ে ৫০০ মসজিদের প্রতিনিধিত্ব করে। মুহাম্মদ ইমদাদ হুসেন পিরজাদা এই সংগঠনের বর্তমান প্রধান।
নেতা
নীচে বিএমএফের প্রতিষ্ঠাতা সদস্য এবং প্রধান নেতাগণ-
লন্ডন বোমা হামলার জবাবে ফতোয়া (ইসলামিক রায়) ২০০৫ জারি করেছিল
ব্রিটিশ মুসলিম ফোরামের ৫ শতাধিক আলেম, আলেম ও ইমামদের পক্ষে নিম্নলিখিত ধর্মীয় আদেশ জারি করেছিলেন: "Islam strictly, strongly and severely condemns the use of violence and the destruction of innocent lives. There is neither place nor justification in Islam for extremism, fanaticism or terrorism. Suicide bombings, which killed and injured innocent people in London, are haram - vehemently prohibited in Islam - and those who committed these barbaric acts in London are criminals not martyrs. We pray for the defeat of extremism and terrorism in the world. We pray for peace, security and harmony to triumph in multicultural Great Britain. " তৎকালীন বিএমএফ-এর সেক্রেটারি জেনারেল গুল মোহাম্মদ কোরানের উদ্ধৃতি দিয়ে বলেছেন: "যে ব্যক্তি একজন মানুষকে হত্যা করে ... সে যেন সমস্ত মানবজাতিকে হত্যা করেছে, এবং যে কোনও মানুষের জীবন বাঁচায় সে যেন তার মতোই সমস্ত মানবজাতির উদ্ধার করে।
আল-তাকওয়া কলেজ
আল-তাকওয়া কলেজ বা ভিক্টোরিয়ার ইসলামিক স্কুল অস্ট্রেলিয়াতে অবস্থিত একটি শিক্ষাপ্রতিষ্ঠান। কলেজটি অস্ট্রেলিয়ার মেলবোর্নের বাইরে ভিক্টোরিয়ার ট্রুগানিনার সায়ার সড়কে অবস্থিত। এটি একটি প্রাথমিক ও মাধ্যমিক বিদ্যালয়।
কলেজটি মেলবোর্নের পশ্চিম দিকে ৫০-একর জমিতে নির্মিত হয়। ১৯৮৬ সালে কলেজটি ইসলামিক ট্রাস্ট তহবিল দ্বারা প্রতিষ্ঠিত হয়। ২০১০ সালে নাম পরিবর্তন করে আল-তাকওয়া কলেজ করা হয়। সায়ারস সড়কের মূল ক্যাম্পাসের পাশেই একটি মসজিদ নির্মিত হয়েছে। আল-তাকওয়া কলেজটি ইন্ডিপেন্ডেন্ট স্কুল ভিক্টোরিয়ার একটি সদস্য, যা স্বাধীন শিক্ষায় নিবেদিত একটি অলাভজনক সংস্থা।
স্কুলটি প্রথম প্রতিষ্ঠিত হওয়ার সময়ে প্রথম থেকে দশম শ্রেণী পর্যন্ত পাঠদান করতো। স্কুলটির সময়ের সাথে সাথে কলেবর বৃদ্ধি পায় এবং ভিসিইতে (একাদশ এবং দ্বাদশ শ্রেণী) যোগ করা হয়। বিদ্যালয়ের অলিভ শাখা নামে আরও একটি ক্যাম্পাস রয়েছে, যা কৃষি ও উদ্যানচর্চায় মাঝে মাঝে পাঠদান করে। বিদ্যালয়ের ইন্দোনেশিয়ার একটি শাখা রয়েছে, এর নাম আল-তাকওয়া কলেজ, ইন্দোনেশিয়ার আন্তর্জাতিক ইসলামিক বিদ্যালয় ।
২০১৫ সালে আল-তাকওয়া কলেজটিতে শিক্ষার্থীর সংখ্যা ২ হাজারের কাছাকাছি এবং ২০১৮ সালে এই সংখ্যা ২,৫০০ শিক্ষার্থীর কাছে পৌঁছানোর আশা করা হয়। কলেজে পড়ানো বিষয়গুলির মধ্যে রয়েছে ইংলিশ, গণিত, ইংরেজি ব্যতীত অন্যান্য ভাষা (এল.ও.টি.ই.), তথ্য প্রযুক্তি, ব্যবসা, শিল্প ও শারীরিক শিক্ষা।
• # আলবেনিয়া
• # আফগানিস্তান
• # বাংলাদেশ
• # বসনিয়া ও হার্জেগোভিনা
• # ইরিত্রিয়া
• # ইথিওপিয়া
• # ফিজি
• # গ্রীস
• # জার্মানি
• # ভারত
• # ইন্দোনেশিয়া
• # জর্দান
• # মরক্কো
• # মালয়েশিয়া
• # পাকিস্তান
• # রাশিয়া (চেচনিয়া)
• # সোমালিয়া
• # সিঙ্গাপুর
• # সিরিয়া
• # তুরস্ক
• # তুর্কমেনিস্তান
বিতর্ক
২০০৫ সালে বিদ্যালয়ের সাথে জড়িত বেশ কয়েকটি উদ্বেগের বিষয় উত্থাপিত হয়, যার মধ্যে একজন অনাবাসিক ইমামের প্রকাশ্য বিরোধী মন্তব্যও রয়েছে।
২০১৫ সালে স্কুলের অধ্যক্ষ ওমর হালাক শিক্ষার্থীদের বলেন সন্ত্রাসী গোষ্ঠী আইএসআইএস একটি পশ্চিমা ষড়যন্ত্রের অংশ। অধ্যক্ষের এই মন্তব্যকে ভিক্টোরিয়ার শিক্ষামন্ত্রী জেমস মেরলিনোর "যদি সত্য হয় তবে বেপরোয়া এবং বিপজ্জনক" হিসাবে নিন্দা জানান।
২০২০ সালে অস্ট্রেলিয়ায় করোনা(কভিড-১৯) মহামারী চলাকালীন, আল-তাকওয়া কলেজটি অস্ট্রেলিয়ার অন্যতম বৃহৎ রোগী শনাক্ত গুচ্ছে পরিণত হয় এবং ২১০ টি নিশ্চিত রোগী শনাক্ত হওয়ায় জনসাধারণের আবাসন ও বয়স্ক পরিচর্যার বাইরে দ্বিতীয় বৃহত্তম গুচ্ছে পরিণত হয়।
মাবিয়া আক্তার
মাবিয়া আক্তার সীমান্ত একজন বাংলাদেশি ভারোত্তলক। ২০১৬ দক্ষিণ এশীয় গেমস এ মহিলা ৬৩ কেজি শ্রেণীতে তিনি স্বর্ণপদক জয় করেন। কমনওয়েলথ ভারোত্তলন চ্যাম্পিয়নশিপে মহিলা ৬৩ কেজি শ্রেণীতে তিনি একটি স্বর্ণ জেতেন তরুণ বিভাগে এবং দুইটি রুপা জয় করেন জ্যেষ্ঠ ও কনিষ্ঠ বিভাগে। স্বর্ণ পদক জিততে তিনি মোট ১৭৬ কেজি ভার উত্তোলন করেন।
প্রাথমিক জীবন
মাবিয়া আক্তার ১৯৯৯ সালের ৭ অক্টোবর মাদারীপুর জেলার কুলপদ্দী এলাকায় জন্ম গ্রহণ করেন। তার পিতা নাম হারুন-অর-রশিদ, যিনি পেশায় একজন মুদি দোকানি।
কর্ম জীবন
তিনি ভারোত্তলনে আগ্রহী হন তার মামা জাতীয় বক্সিং দলের কোচ কাজী শাহাদত হোসেনের হাত ধরে ২০১০ সালে। ২০১২ সালের দক্ষিণ এশীয় ভারোত্তলণ প্রতিযোগিতায় তিনি একটি ব্রোঞ্জ পদক জয় করেন। তিনি ২০১৩ সালের কমনওয়েলথ ভারোত্তলন প্রতিযোগিতায় রৌপ্য পদক জয় করেন।
তিনি ২০১৬ এশীয় ভারোত্তোলন প্রতিযোগিতায় অংশ নিতে উজবেকিস্তানে যান এবং ২০১৬ গ্রীষ্মকালীন অলিম্পিকে অংশগ্রহণের সুযোগ পান।
ব্যক্তিগত জীবন
মাবিয়া আক্তার দরিদ্র পরিবারের সন্তান। দারিদ্রতার কারণে তিন ভাইবোনের সংসারে একসময় তার পড়াশোনা বন্ধ হয়ে যায়। বর্তমানে তিনি বাংলাদেশ উন্মুক্ত বিশ্ববিদ্যালয়ে পড়াশুনা করছেন।
মোহাম্মদ আসাদ (ক্রিকেটার)
মোহাম্মদ আসাদ (জন্ম ১৯ মার্চ ২০০০) একজন পাকিস্তানি ক্রিকেটার। নভেম্বর ২০১৯-এ, তাকে বাংলাদেশে ২০১৯ এসিসি ইমার্জিং টিম এশিয়া কাপের জন্য পাকিস্তানের দলে রাখা হয়েছিল। তিনি ১৬ নভেম্বর ২০১৯-এ ইমার্জিং টিমস কাপে শ্রীলঙ্কার বিপক্ষে পাকিস্তানের হয়ে লিস্ট এ অভিষেক ঘটে।
৭৮ নং ওয়ার্ড, কলকাতা পৌরসংস্থা
ভূগোল
৭৮ নং ওয়ার্ডের সীমানাঃ উত্তরে কবি মোহাম্মদ ইকবাল রোড; পূর্বদিকে ডায়মন্ড হারবার রোড; দক্ষিণে হুসেন শাহ রোড এবং ব্রুনফিল্ড রো; এবং পশ্চিমে ভূকাইলাশ রোড।
ওয়ার্ডটি কলকাতা পুলিশের একবলপুর থানার আওতাধীন।
ওয়াটগঞ্জ মহিলা থানা, ১৬ ওয়াটগঞ্জ স্ট্রিট, কলকাতা-৭০০০২৩ এ অবস্থিত। পোর্ট বিভাগের অধীনে সমস্ত পুলিশ থানা অর্থাৎ উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ এর এখতিয়ার রয়েছে।
নির্বাচনের হাইলাইটস
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি কলকাতা বন্দরের একটি অংশ (বিধানসভা কেন্দ্র) ।
ডেভিড ম্যাকাচ্চন
ডেভিড ম্যাকাচ্চন (জন্ম ১২ আগস্ট ১৯৩০ –মৃত্যু ১২ জানুয়ারি ১৯৭২) একজন ব্রিটিশ শিক্ষাবিদ। "ডেভিডবাবু" নামে পরিচিত এই গবেষক মাত্র ৪১ বছর বয়সে মৃত্যুবরণ করেন। তিনি তাঁর সংক্ষিপ্ত জীবনে হিন্দু পোড়ামাটি (টেরাকোটা) এবং বাংলার ইটের তৈরি মন্দিরের স্থাপত্য নিয়ে গবেষণার জন্য বিখ্যাত এবং তিনি ছিলেন এই বিষয়ে ইংরেজি ভাষায় গবেষণাপত্রের প্রথম লেখক।
প্রাথমিক জীবন
ডেভিড যুক্তরাজ্যের কভেন্ট্রি শহরে জন্মগ্রহণ করেন। তিনি লাল ইটের তৈরি কিং হেনরি (VIII) স্কুলে লেখাপড়া করেন। জার্মান আক্রমণে স্কুলটি বিধ্বস্ত হলে তিনি কিছুকাল উদ্বাস্তু হিসাবে অতিবাহিত করেন। যুদ্ধের পর এক বছর তিনি সিঙ্গাপুরে জাতীয় সার্ভিসের অধীনে রয়্যাল এয়ার ফোর্স এ ছিলেন। ১৯৫০ সালে কেমব্রিজ বিশ্ববিদ্যালযয়ের জিসাস কলেজে জার্মান ও ফরাসি ভাষা শিখতে যান। মালয়ে থাকার সময় তাঁর প্রাচ্য বিশ্ব সম্পর্কে আগ্রহ জাগে এবং দক্ষিণ ফ্রান্সের স্কুলে কিছুদিন শিক্ষকতা করার পর তিনি ভারতে যাওয়ার সিদ্ধান্ত নেন।
পোড়ামাটির মন্দির গবেষণা
১৯৬০ সালের দিকে ডেভিড সত্যজিৎ রায়ের সঙ্গে পরিচিত হন এবং তাঁদের মধ্যে বন্ধুত্বের সম্পর্ক গড়ে ওঠে। উভয়েই পাশ্চাত্য বারোক সংগীতের গুণগ্রাহী ছিলেন। সত্যজিৎ তাঁকে নিজের চলচ্চিত্রের সংলাপগুলো ইংরেজিতে অনুবাদ করতে অনুরোধ করেন। এতে পরোক্ষভাবে ডেভিডের বাংলা ভাষায় দখল বাড়ে। ১৯৬২ সালে বীরভূম জেলায় সত্যজিতের অভিযান (চলচ্চিত্র) অভিনীত হওয়ার সময় বাংলার ইটের তৈরি মন্দিরের উপর ডেভিডের আগ্রহ জাগে।  পরবর্তী দশকজুড়ে ডেভিড কেবল এসব মন্দিরের শ্রেণিকরণ, সংরক্ষণ, তথ্যসংগ্রহ ও ছবি তোলার কাজে ব্যস্ত ছিলেন। ইন্টারন্যাশনাল সেন্টার ফর স্টাডি অফ বেঙ্গল আর্ট (আইসিএসবিএ)-এর মাধ্যমে লন্ডনের ভিক্টোরিয়া অ্যান্ড অ্যালবার্ট মিউজিয়াম (জাদুঘর) ডেভিডের তোলা প্রায় ২০,০০০ ছবি (সাদাকালো ও রঙিন) সংগ্রহ করে। মন্দিরসংশ্লিষ্ট ধর্মীয় শিল্পকলা ছাড়াও তিনি বাংলার পটুয়াদের পটশিল্প নিয়ে গবেষণা করেন ও অনেক চিত্র সংগ্রহ করেন। তাঁর এই সংগ্রহ পরে হার্বার্ট আর্ট গ্যালারিতে হস্তান্তর করা হয়।
অকালমৃত্যু
১৯৭২ সালের জানুয়ারিতে পোলিওতে আক্রান্ত হয়ে ডেভিড অকালে মাত্র ৪১ বছর বয়সে মৃত্যুবরণ করেন। এই অকালপ্রয়াণে পুরুষোত্তম লাল থেকে তাঁর স্মরণে ডেভিড ম্যাকাচ্চন: শ্রদ্ধাঞ্জলি নামে একটি সংখ্যা প্রকাশ করা হয়। শেষ বছর তিনি সাসেক্স বিশ্ববিদ্যালয়ে (ইউনিভার্সিটি অফ সাসেক্স) সান্ধ্য ক্লাসে ভারতীয় শিল্পকলার বিভিন্ন বিষয় আলোচনা, প্রদর্শনী ও চলচ্চিত্রের মাধ্যমে ছাত্রদের নিকট তুলে ধরেন। আলিপুরের ভবানীপুর সমাধিক্ষেত্রে তাঁকে সমাহিত করা হয়।
প্রাণী চিকিৎসক
থাম্ব| একজন ভেটেরিনারিয়ান একটি বিড়ালের উপর একটি অস্ত্রোপচার করেন। থাম্ব| ভেটেরিনারিয়ান দ্বারা গরুর খুরের ব্যবস্থাপনা একজন ভেটেরিনারিয়ান বা প্রাণী চিকিৎসক (ভেট), যিনি ভেটেরিনারি সার্জন বা ভেটেরিনারি ফিজিশিয়ান বা চিকিৎসক হিসাবেও পরিচিত ও চিকিৎসা বিজ্ঞানের একটি শাখা ভেটেরিনারি মেডিসিন এর অনুশীলনকারী এবং পেশাদার চিকিৎসক। তারা অ-মানব প্রাণীদের স্বাস্থ্যের অবস্থা পর্যবেক্ষণ এবং অসুস্থ প্রাণীর চিকিৎসা সেবা প্রদানের পাশাপাশি পশুর প্রজনন, পশু স্বাস্থ্য ব্যবস্থাপনা, সংরক্ষণ, পালন ও প্রজনন এবং প্রতিরোধমূলক চিকিৎসা ও ব্যবস্থাপনা যেমন পশুর পুষ্টি, টিকা এবং পরজীবী নিয়ন্ত্রণের পাশাপাশি জৈব নিরাপত্তা এবং জুনোটিক রোগ নজরদারি ও প্রতিরোধে ভেটরা গুরুত্বপূর্ণ ভূমিকা পালন করে।
বর্ণনা
বিশ্বজুড়ে, একজন প্রাণি চিকিৎসক বা ভেটেরিনারিয়ান এর নামকরন এবং ব্যবহার অত্যন্ত নিয়ন্ত্রিত এবং স্পর্শকাতর শব্দ, অর্থাৎ নির্দিষ্ট  যোগ্যতা অথবা লাইসেন্স ছাড়া জনসাধারণের কেউ এই নামটি ব্যবহার করতে পারে না। প্রাণি চিকিৎসক শব্দটি তিনিই ব্যবহার করতে পারেন যিনি নির্ধারিত পরীক্ষার মাধ্যমে যোগ্যতা অর্জন করে থাকেন। শুধুমাত্র নিবন্ধিত প্রাণি চিকিৎসকগন অসুস্থ প্রাণীর চিকিৎসা সেবা প্রদান বা অস্ত্রোপচার করার অনুমতি আছে। উদাহরণস্বরূপ, যুক্তরাজ্যসহ অন্যান্য দেশে, অন্যান্য বিচারব্যবস্থার মতো, প্রাণি চিকিৎসা শুধুমাত্র নিবন্ধিত প্রাণি চিকিৎসকদের দ্বারা সঞ্চালিত হতে পারে (কিছু মনোনীত ব্যতিক্রম সহ, যেমন প্যারাভেটেরিনারি কর্মী) এবং যে কোনও ব্যক্তির জন্য নিবন্ধিত নন এমন কোনও ব্যক্তির পক্ষে নিজেকে প্রাণি চিকিৎসক হিসেবে পরিচয় দেয়া ও সেই সাথে ঔষুধ প্রদান ও চিকিৎসা করা বেআইনি।
বেশিরভাগ ভেটেরিনারি চিকিৎসক ক্লিনিকাল সেটে কাজ করেন এবং সরাসরি প্রাণীর চিকিৎসা সেবা প্রদান করেন। এই চিকিৎসকগন ব্যাপকভাবে চিকিৎসা চর্চায় নিজেদের জড়িত রাখেন অর্থাৎ সমস্ত ধরনের প্রাণীর চিকিৎসা করেন; তারা নির্দিষ্ট প্রাণী যেমন সহচর প্রাণী, পশুসম্পদ, চিড়িয়াখানার প্রাণী বা ঘোড়া ইত্যাদি প্রাণী বিষয়ে বিশেষায়িত হতে পারে; অথবা অস্ত্রোপচার, চর্মরোগবিদ্যা বা অভ্যন্তরীণ ওষুধের মতো একটি নিখুঁত চিকিৎসা শাস্ত্রে বিশেষজ্ঞ হতে পারে। অন্যান্য স্বাস্থ্যসেবা পেশাদারদের মতো, ভেটেরিনারি চিকিতসকরা তাদের রোগীদের যত্নের বিষয়ের ক্ষেত্রে নৈতিক সিদ্ধান্তের মুখোমুখি হন। এই পেশার মধ্যে বর্তমান বিতর্কের মধ্যে রয়েছে কিছু কিছু পদ্ধতি অর্থাৎ যেমন কুকুর বিড়ালকে ডিক্লো করা, লেজ কাটা, কান কাটা যা নৈতিকতার সাথে সাংঘর্ষিক কিনা তা নিয়ে প্রশ্ন উঠছে।
ব্যুৎপত্তি এবং নামকরণ
"ভেটেরিনারি" শব্দটি এসেছে ল্যাটিন veterinae থেকে যার অর্থ " কর্মরত প্রাণী "। 1646 সালে, টমাস ব্রাউন দ্বারা প্রকাশিত বইয়ে "ভেটেরিনারিয়ান" শব্দটি প্রথম ব্যবহৃত হয়। যদিও "ভেট" শব্দটি সাধারণত সমস্ত ইংরেজি-ভাষী দেশে একটি সংক্ষিপ্ত রূপ হিসাবে ব্যবহৃত হয়, পেশাটিকে রীতিঅনুসারে যুক্তরাজ্য এবং আয়ারল্যান্ডে একজন ভেটেরিনারি সার্জন হিসাবে উল্লেখ করা হয় এবং এখন বিশ্বের ইংরেজিভাষী দেশ ব্যতীত অন্যান্য সকল দেশেই প্রাণি চিকিৎসককে একজন ভেটেরিনারিয়ান হিসাবে উল্লেখ করা হয়।
যোসেফ উইলোবি
যোসেফ থমাস উইলোবি (Joseph Willoughby; জন্ম: ৭ নভেম্বর, ১৮৭৪ - মৃত্যু: ১১ মার্চ, ১৯৫২) হ্যাম্পশায়ারের অল্ডারশট এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন।
প্রাণী চিকিৎসক
ভূমিকা ও দায়িত্ব
বাম|থাম্ব| একটি কুকুরের অ্যালার্জির জন্য একটি ইন্ট্রাডার্মাল পরীক্ষা করছেন একজন প্রাণী চিকিৎসক (2006) ভেটেরিনারিয়ান বা প্রাণি চিকিৎসকগন পশুদের রোগ, ব্যাধি বা আঘাতের চিকিৎসা করেন, যার মধ্যে রোগ নির্ণয়, চিকিৎসা সেবা এবং পরে যত্ন অন্তর্ভুক্ত থাকে। এই পেশা চর্চার সবচেয়ে বড় সুযোগ হলো, একজন প্রাণি চিকিৎসকের বিশেষ্বত ও অভিজ্ঞতা নির্ভর করে তিনি কি কাজ প্রতিনিয়ত সম্পাদন করে থাকেন, তবে বেশিরভাগই অস্ত্রোপচার করে (ভিন্ন জটিলতার) থাকেন।
মানুষের চিকিৎসা বিজ্ঞানের বিপরীতে, একজন প্রাণিচিকিৎসক অবশ্যই প্রাথমিকভাবে ক্লিনিকাল লক্ষণগুলির উপর নির্ভর করতে হয়, কারণ প্রাণীরা মানুষের মতো লক্ষণগুলি ভাষায় প্রকাশ করতে অক্ষম। কিছু ক্ষেত্রে, মালিকরা পুর্বের চিকিৎসার ইতিহাস প্রদান করে এবং চিকিৎসক এই তথ্যগুলি পর্যবেক্ষণের সাথে সাথে বিভিন্ন ডায়াগনস্টিক টেস্টে যেমন রেডিওগ্রাফি, সিটি স্ক্যান, এমআরআই, রক্ত পরীক্ষা, ইউরিনালাইসিস ফলাফলগুলিকে একত্রিত করে চিকিৎসা প্রদান করেন।
যোসেফ উইলোবি
খেলোয়াড়ী জীবন
দক্ষিণ আফ্রিকার এ. বি. ট্যানক্রেড, ইন্স, রিচার্ডস ও রো - সম্পূর্ণরূপেই ব্যর্থ হয়েছিলেন। জর্জ লোহম্যান দ্বিতীয় ইনিংসে অসাধারণ বোলিংশৈলী উপহার দেন। হ্যাট্রিকসহ ৮/৭ করে নতুন টেস্ট রেকর্ড গড়েন ও স্বাগতিকদেরকে মাত্র ৩০ রানে গুটিয়ে দেন। দক্ষিণ আফ্রিকার ঐ ইনিংসটি ১৯৫৪-৫৫ মৌসুমে নিউজিল্যান্ডের ২৬ রান করা পর্যন্ত সর্বনিম্ন দলীয় ইনিংসরূপে স্বীকৃতি পায়। খেলায় তার দল ২৮৮ রানে সফরকারীদের কাছে পর্যদুস্ত হয়। খেলায় উইলোবি মোট চার উইকেট পান।
প্রাণী চিকিৎসক
ভূমিকা ও দায়িত্ব
নুষের চিকিৎসা বিজ্ঞানের মতো, অনেক প্রাণি চিকিৎসার ক্ষেত্রে প্রতিরোধমূলক চিকিৎসা প্রদান করেন যা ভবিষ্যতে ঘটতে রোগ প্রতিরোধ করার জন্য, এই বিষয়টি রোগ প্রতিরোধী চিকিৎসা বা প্রিভেনটিভ মেডিসিনের সাথে সম্পর্কিত। উদাহরন হিসেবে, প্রাণীর রোগের বিরুদ্ধে টিকাদান, যেমন ডিস্টেম্পার বা জলাতঙ্ক, এবং দাঁতের রোগ প্রতিরোধ বা প্রতিরোধের জন্য ডেন্টাল প্রফিল্যাক্সিস । ভবিষ্যতে চিকিৎসা বা আচরণগত সমস্যাগুলি এড়াতে এটি মালিককে এই বিষয় সম্পর্কে জানানো এবং বোঝানো হয়ে থাকে।
যোসেফ উইলোবি
ব্যক্তিগত জীবন
১১ মার্চ, ১৯৫২ তারিখে কেপটাউনের প্লামস্টিডে ৭৮ বছর বয়সে যোসেফ উইলোবি’র দেহাবসান ঘটে।
প্রাণী চিকিৎসক
ভূমিকা ও দায়িত্ব
উপরন্তু ভেটেরিনারি চিকিৎসকদের জনস্বাস্থ্য এবং জুনোসিস রোগ প্রতিরোধে গুরুত্বপূর্ণ ভূমিকা রয়েছে।
কর্মসংস্থান
বেশিরভাগ ভেটেরিনারিয়ান প্রাণীর চিকিৎসায় প্রাইভেট প্র্যাকটিসে নিযুক্ত হন (আমেরিকান ভেটেরিনারি মেডিকেল অ্যাসোসিয়েশন অনুসারে, মার্কিন যুক্তরাষ্ট্রে 75% ভেট)।
ছোট পশুর চিকিৎসকগন সাধারণত ভেটেরিনারি ক্লিনিক, ভেটেরিনারি হাসপাতাল বা উভয় ক্ষেত্রেই কাজ করেন। বড় প্রাণী প্রাণী চিকিৎসকরা প্রায়শই তাদের রোগীদের চিকিৎসা সেবা দিতে প্রাথমিক সুযোগ-সুবিধা সাথে রেখে দীর্ঘ পথ ভ্রমণ করে যেমন চিড়িয়াখানা বা খামারে সময় ব্যয় করেন।
অন্যান্য নিয়োগকারীদের মধ্যে রয়েছে পশুদের চিকিৎসা সেবা প্রদানকারী দাতব্য সংস্থা, ভেটেরিনারি মেডিকেল কলেজ, গবেষণাগার, খামার, পশু খাদ্য কোম্পানি এবং ওষুধ কোম্পানি । অনেক দেশে, সরকারকে প্রাণি চিকিৎসকদের জন্য একটি প্রধান নিয়োগকর্তা হিসেবে দেখা যায়, যেমন মার্কিন যুক্তরাষ্ট্রের কৃষি বিভাগ বা যুক্তরাজ্যের প্রাণী ও উদ্ভিদ স্বাস্থ্য সংস্থা । প্রাদেশিক এবং স্থানীয় সরকারগুলিও প্রাণি চিকিৎসক নিয়োগ দেয়।
অনুশীলনের ফোকাস
ভেটেরিনারিয়ান এবং তাদের অনুশীলনগুলি ভেটেরিনারি চিকিৎসাবিজ্ঞানের ক্ষেত্রে বিশেষায়িত হয়ে থাকে। ফোকাসের ক্ষেত্রগুলি নিম্নরূপ:
ভেটেরিনারি চিকিৎসাবিদ্যায় বিশেষত্ব
ভেটেরিনারি মেডিকেল বিশেষজ্ঞরা সাধারণ ভেটেরিনারি প্র্যাক্টিশনারের তুলনায় সংখ্যায় কম, এবং রেফারেলের পয়েন্টগুলিতে যেমন ভেটেরিনারি স্কুল বা বড় প্রাণি হাসপাতালের উপর নির্ভর করে থাকে। মানুষের ওষুধের বিপরীতে, প্রাণি চিকিৎসায় বিশেষত্ব প্রায়শই একটি জৈবিক ব্যবস্থার অস্ত্রোপচার এবং চিকিৎসা উভয় দিককে একত্রিত করে।
ভেটেরিনারি স্পেশালিটিগুলি উত্তর আমেরিকায় AVMA দ্বারা আমেরিকান বোর্ড অফ ভেটেরিনারি স্পেশালিটির মাধ্যমে, ইউরোপে ইউরোপিয়ান বোর্ড অফ ভেটেরিনারি স্পেশালাইজেশন দ্বারা এবং অস্ট্রেলেশিয়াতে অস্ট্রেলিয়ান ভেটেরিনারি বোর্ড কাউন্সিল দ্বারা স্বীকৃত। যদিও কিছু ভেটেরিনারিয়ানদের স্বীকৃত বিশেষত্বের বাইরে আগ্রহের ক্ষেত্র থাকতে পারে, তারা আইনত বিশেষজ্ঞ নয়।
বিশেষত্বগুলি অ্যানেস্থেসিওলজি, ডেন্টিস্ট্রি এবং সার্জারির মতো সাধারণ বিষয়গুলিকে কভার করতে পারে, সেইসাথে অর্গান সিস্টেম ফোকাস যেমন কার্ডিওলজি বা ডার্মাটোলজি । একটি সম্পূর্ণ তালিকা প্রাণি চিকিৎসা বিশেষত্বে দেখা যেতে পারে।
ভেটেরিনারি সায়েন্স ডিগ্রী
ভেটেরিনারি মেডিসিনে ডিগ্রী একটি ভেটেরিনারি সায়েন্স ডিগ্রী প্রদানের মাধ্যমে শেষ হয়, যদিও শিরোনামটি অঞ্চলভেদে পরিবর্তিত হয়। উদাহরণ স্বরূপ, উত্তর আমেরিকায়, স্নাতকরা ডক্টর অব ভেটেরিনারি মেডিসিনের ((Doctor of Veterinary Medicine or Veterinariae Medicinae Doctoris; DVM or VMD) পাবেন। যুক্তরাজ্য, অস্ট্রেলিয়া, নিউজিল্যান্ড বা ভারতে তারা Bachelor of Veterinary Science, Surgery or Medicine (BVS, BVSc, BVSc&AH, BVetMed or BVMS), এবং আয়ারল্যান্ডে স্নাতকরা একটি Medicinae Veterinariae Baccalaureus (MVB) পান। মহাদেশীয় ইউরোপে, Doctor Medicinae Veterinariae (DMV, DrMedVet, Dr. med. vet., MVDr.) বা Doctor Veterinariae Medicinae (DVM, DrVetMed, Dr. vet. med.) ডিগ্রি দেওয়া হয়।
নিবন্ধন এবং লাইসেন্সিং
একাডেমিক শিক্ষার পরে, বেশিরভাগ দেশে সংশ্লিষ্ট গভর্নিং বডিতে নিবন্ধিত হতে হয় এবং অনুশীলনের জন্য এই লাইসেন্স এর ধারা বজায় রেখে একজন প্রাণি চিকিৎসক কাজ করেন।
স্নাতকোত্তর গবেষণা
মার্কিন যুক্তরাষ্ট্রে নিবন্ধনের পর আরও অধ্যয়নের জন্য নির্বাচিত হওয়ার শতাংশ 2008 সালে 36.8% থেকে বেড়ে 39.9% হয়েছে। তাদের মধ্যে প্রায় 25% বা প্রায় 9% স্নাতক ঐতিহ্যগত একাডেমিক ইন্টার্নশিপে গৃহীত হয়েছিল। AVMA আমেরিকান বোর্ড অফ ভেটেরিনারি স্পেশালিটিস (ABVS) দ্বারা স্বীকৃত 22টি বিশেষ সংস্থার থেকে প্রায় 9% পশুচিকিত্সক অবশেষে 40টি স্বতন্ত্র বিশেষত্বের একটিতে প্রত্যয়ন করেন।
ABVS স্বীকৃত ভেটেরিনারি বিশেষত্ব
সূত্র: ভেটেরিনারি এবং হিউম্যান মেডিক্যাল স্কুল উভয় ক্ষেত্রেই প্রথম দুই বছরের পাঠ্যক্রম কোর্সের নামের ক্ষেত্রে খুবই মিল, কিন্তু কিছু বিষয়ের বিষয়বস্তু তুলনামূলকভাবে আলাদা। কোর্সগুলি বিবেচনা করে, প্রথম দুই বছরের পাঠ্যক্রমে সাধারণত বায়োকেমিস্ট্রি, ফিজিওলজি, হিস্টোলজি, অ্যানাটমি, ফার্মাকোলজি, মাইক্রোবায়োলজি, এপিডেমিওলজি, প্যাথলজি এবং হেমাটোলজি অন্তর্ভুক্ত থাকে ।
কিছু ভেটেরিনারি স্কুল হিউমেন মেডিসিনের ছাত্র হিসাবে একই জৈব রসায়ন, হিস্টোলজি এবং মাইক্রোবায়োলজি বই ব্যবহার করে; যাইহোক, বিভিন্ন প্রাণীর রোগ এবং প্রজাতির পার্থক্য অন্তর্ভুক্ত করার জন্য কোর্সের বিষয়বস্তু ব্যাপকভাবে সম্পূরক। অতীতে, অনেক প্রাণি চিকিৎসকরা মানব চিকিৎসকদের দ্বারা ব্যবহৃত একই পাঠ্য বই ব্যবহার করে ফার্মাকোলজিতে প্রশিক্ষিত ছিলেন। ভেটেরিনারি ফার্মাকোলজির বিশেষত্ব বিকশিত হওয়ার কারণে, আরও স্কুলগুলি বিশেষভাবে প্রাণি চিকিৎসকদের জন্য লেখা ফার্মাকোলজি পাঠ্যপুস্তক ব্যবহার করছে। ভেটেরিনারি ফিজিওলজি, অ্যানাটমি এবং হিস্টোলজি জটিল, কারণ ফিজিওলজি প্রায়ই প্রজাতির মধ্যে পরিবর্তিত হয়। প্রাণীদের মাইক্রোবায়োলজি এবং ভাইরোলজি মানুষের অণুজীববিজ্ঞানের মতো একই ভিত্তি ভাগ করে, কিন্তু সম্পূর্ণ ভিন্ন রোগের প্রকাশ এবং উপস্থাপনা করে। এপিডেমিওলজি পশুর স্বাস্থ্য এবং পশুর বাহিত রোগ এবং বিদেশী প্রাণীর রোগ প্রতিরোধের উপর দৃষ্টি নিবদ্ধ করে। প্যাথলজি, মাইক্রোবায়োলজি এবং হিস্টোলজির মতো, খুব বৈচিত্র্যময় এবং অনেক প্রজাতি এবং অঙ্গ সিস্টেমকে অন্তর্ভুক্ত করে। বেশিরভাগ ভেটেরিনারি স্কুলে ছোট প্রাণী এবং বড় প্রাণীর পুষ্টির কোর্স রয়েছে, যা প্রায়শই ক্লিনিকাল বছরগুলিতে বা প্রথম দুই বছরে মূল পাঠ্যক্রমের অংশ হিসাবে নেওয়া হয়।
মানব চিকিৎসায় ভেটেরিনারি চিকিৎসাবিদ্যার প্রভাব
বর্তমানে, অধিকাংশ ভেটেরিনারিয়ান বা প্রাণী চিকিৎসক উচ্চতর স্নাতকোত্তর প্রশিক্ষণ গ্রহণ করেন এবং গবেষণা কর্মজীবনে প্রবেশ করেন এবং ফার্মাকোলজি এবং এপিডেমিওলজি সহ অনেক মানব ও প্রাণি চিকিৎসার ক্ষেত্রে অগ্রগতিতে অবদান রাখেন। গবেষণা প্রাণি চিকিৎসকরাই প্রথম অনকোভাইরাস, সালমোনেলা প্রজাতি, ব্রুসেলা প্রজাতি এবং অন্যান্য বিভিন্ন প্যাথোজেনিক এজেন্টকে আলাদা করেছিলেন। মার্কিন যুক্তরাষ্ট্রে ম্যালেরিয়া এবং হলুদ জ্বর দমন করার প্রচেষ্টায় প্রাণি চিকিৎসকরাই অগ্রণী ছিলেন। প্রাণি চিকিৎসকরা বোটুলিজম রোগ সৃষ্টিকারী এজেন্টকে শনাক্ত করেন, একটি ব্যাপকভাবে ব্যবহৃত চেতনানাশক আনয়ন ওষুধ তৈরি করেন, মানুষের হৃদরোগের চিকিৎসায় ব্যবহৃত একটি অ্যান্টিকোয়াগুল্যান্ট তৈরি করেন, এবং মানুষের জন্য অস্ত্রোপচারের কৌশল তৈরি করেন, যেমন হিপ-জয়েন্ট প্রতিস্থাপন, অঙ্গ এবং অঙ্গ । প্রতিস্থাপন
ভেটেরিনারি পেশার ঝুঁকি
ভেটেরিনারিয়ান বা প্রাণি চিকিৎসকরা সাধারণত হাসপাতাল, ক্লিনিক, ল্যাব, খামার এবং চিড়িয়াখানায় বিভিন্ন ধরনের প্রাণীর সাথে কাজ করেন। প্রাণি চিকিৎসকরা জুনোটিক রোগ, কামড় এবং আঁচড়, বিপজ্জনক ওষুধ, সূঁচের আঘাত, আয়নাইজিং বিকিরণ এবং শব্দ সহ অনেক পেশাগত বিপদের মুখোমুখি হন।  ইউএস ডিপার্টমেন্ট অফ লেবার অনুসারে, 2016 সালে প্রাণি চিকিৎসক পরিষেবা পেশার ১২% কর্মী একটি কাজের সাথে সম্পর্কিত আঘাত বা অসুস্থতার রিপোর্ট করেছেন।
চার্লস শেরিংটন
জীবনী
শেরিংটন ১৮৫৭ সালের ২৭ নভেম্বর জন্মগ্রহণ করেন।
স্টিভ এলওয়ার্দি
স্টিভেন এলওয়ার্দি, এমবিই (Steve Elworthy; জন্ম: ২৩ ফেব্রুয়ারি, ১৯৬৫) বুলাওয়াও এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার ও প্রশাসক। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে ২০০০-এর দশকের সূচনালগ্ন সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্দার্ন ট্রান্সভাল, নর্দার্নস ও ট্রান্সভাল এবং ইংরেজ কাউন্টি ক্রিকেটে ল্যাঙ্কাশায়ার ও নটিংহ্যামশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে মাঝারিসারিতে ব্যাটিং করতেন স্টিভ এলওয়ার্দি।
প্রথম-শ্রেণীর ক্রিকেট
১৯৮৭-৮৮ মৌসুম থেকে ২০০৩ সাল পর্যন্ত স্টিভ এলওয়ার্দি’র প্রথম-শ্রেণীর খেলোয়াড়ী জীবন চলমান ছিল। দক্ষিণ আফ্রিকায় চৌদ্দ মৌসুমেরও অধিক সময় নর্দার্নসের পক্ষে খেলেছেন। ২০০১-০২ মৌসুমে ১৮.১১ গড়ে ৫২ উইকেট পান ও দক্ষিণ আফ্রিকার প্রথম-শ্রেণীর ক্রিকেটে শীর্ষ উইকেট সংগ্রাহকে পরিণত হন। ২০০২ সালে সাউথ আফ্রিকান ক্রিকেট অ্যানুয়েল কর্তৃক বর্ষসেরা ক্রিকেটারের সম্মাননা লাভ করেন। ২০০৩ সালে নর্দার্নসের পক্ষে চুক্তিতে সাক্ষর করেননি তিনি। এরফলে, কার্যত তিনি পেশাদারী খেলোয়াড়ী জীবন থেকে অবসর নেন।
ইংরেজ ক্লাব দল হিঙ্কলি টাউনের পক্ষে খেলেন। এছাড়াও, পেশাদারী পর্যায়ে অনেকগুলো বছর রিশটন ও ফ্লোয়ারি ফিল্ডের প্রতিনিধিত্ব করেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে চরটিমাত্র টেস্ট ও ঊনচল্লিশটি একদিনের আন্তর্জাতিকে অংশগ্রহণ করেছেন স্টিভ এলওয়ার্দি। ২৩ জুলাই, ১৯৯৮ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৫ নভেম্বর, ২০০২ তারিখে সেঞ্চুরিয়নে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
দীর্ঘ ১০ বছর প্রথম-শ্রেণীর ক্রিকেট খেলায় অংশগ্রহণের পর ৩২ বছর বয়সে দক্ষিণ আফ্রিকার পক্ষে খেলার জন্যে আমন্ত্রণ বার্তা পান তিনি। ৩ এপ্রিল, ১৯৯৮ তারিখে পাকিস্তানের বিপক্ষে একদিনের আন্তর্জাতিকে অংশগ্রহণের মাধ্যমে আন্তর্জাতিক অঙ্গনে অভিষেক পর্ব সম্পন্ন হয় স্টিভ এলওয়ার্দি’র। পরবর্তীতে ঐ বছরের শেষদিকে টেস্ট খেলার সুযোগ পান। ১৯৯৮ সালে দক্ষিণ আফ্রিকা দলের সাথে ইংল্যান্ড গমন করেন। ২৩ জুলাই, ১৯৯৮ তারিখে নটিংহামের ট্রেন্ট ব্রিজে স্বাগতিক ইংল্যান্ডের বিপক্ষে টেস্ট অভিষেক ঘটে তার। ঐ মৌসুমের শীতকালে নিউজিল্যান্ড গমন করেন। ওয়েলিংটনে ১৫৯ রান খরচায় ৮ উইকেট পান। তবে, শেষ দুই খেলায় শ্রীলঙ্কার বিপক্ষে খেলার পূর্বে তাকে তিন বছর অপেক্ষা করতে হয়।
১৯৯৮ থেকে ২০০২ সালের মধ্যে চারটিমাত্র টেস্ট ও ঊনচল্লিশটি ওডিআইয়ে অংশগ্রহণের সুযোগ লাভ করেন তিনি।
অবসর
জুন, ২০১৮ সালে এমবিই উপাধিতে ভূষিত হন। ক্রিকেট খেলা থেকে অবসর গ্রহণের পর থেকে প্রশাসনের দিকে ঝুঁকে পড়েন তিনি। ক্রিকেট সাউথ আফ্রিকা ও ইংল্যান্ড এবং ওয়েলস ক্রিকেট বোর্ডের প্রশাসনের সাথে যুক্ত রয়েছেন।
ক্রিকেট সাউথ আফ্রিকার বাণিজ্যিক এবং যোগাযোগ ব্যবস্থাপকের দায়িত্ব পালন করেন ও বেশ সফলতা পান। ২০০৭ সালে দক্ষিণ আফ্রিকায় অনুষ্ঠিত টুয়েন্টি২০ বিশ্ব চ্যাম্পিয়নশীপের উদ্বোধনী আসরে প্রতিযোগিতার পরিচালক হিসেবে মনোনীত হন। ফেব্রুয়ারি, ২০১০ সালে ইংল্যান্ড এবং ওয়েলস ক্রিকেট বোর্ডের বাজারজাতকরণ ও যোগাযোগ পরিচালক হিসেবে নিযুক্ত হন।
বারুইপুর জংশন রেলওয়ে স্টেশন
বারুইপুর জংশন রেলওয়ে স্টেশন হল কলকাতা শহরতলি রেলওয়ের একটি জংশন স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। বারুইপুর জংশন রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৮০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। বারুইপুর জংশন রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি বারুইপুর ও তার পার্শ্ববর্তী এলাকাগুলিতে রেল পরিষেবা প্রদান করে।
ইতিহাস
১৮৮২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে বারুইপুর পর্যন্ত বিস্তৃত ব্রডগেজ রেলপথ নির্মাণ করেছিল।
বৈদ্যুতিকরণ
শিয়ালদহ থেকে বারুইপুর পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
সালামা ইবনুল আকওয়া
সালামা ইবনুল আকওয়া (মৃত্যু ৬৪ হিজরি) মুহাম্মদ(সাঃ) একজন সাহাবা ছিলেন । তিনি একজন দক্ষ তীরন্দাজ ছিলেন । তিনি একজন হাদিস বর্ণনাকারী সাহাবা ছিলেন ।
নাম ও বংশ পরিচয়
সালামা ইবনে আকওয়া  এর মূলনাম নাম সিনান । তার পিতার নাম আমর ইবনুল আকওয়া । তার উপনামের ব্যাপারে মতভেদ রয়েছে, আবু মুসলিম, আবু ইয়াস, আবু আমের প্রভৃতি উপনাম ইতিহাসে পাওয়া যায় । তবে পুত্র ইয়াসের নাম অনুসারে আবু ইয়াস ডাক নামটি অধিক প্রসিদ্ধ।
ইসলাম গ্রহণ
তার ইসলাম গ্রহণের সময়কাল অজানা। তবে ঐতিহাসিকদের মতে, তিনি হিজরী ৬ষ্ঠ সনের পূর্বেই তিনি ইসলাম গ্রহণ করেন এবং মদীনায় হিজরত করেন । সালামা স্ত্রী ও সন্তানদের রেখেই করেই মদিনায় হিজরত করেন।
যুদ্ধে অংশগ্রহন
সালামা ইবনুল আকওয়া ইসলাম গ্রহণের পর কাফিরদের সাথে সংঘটিত প্রায় সকল যুদ্ধে অংশগ্রহণ করেন। কোন কোন বর্ণনা মতে তিনি মোট ১৪ টি যুদ্ধে অংশগ্রহণ করেন। ৭ টি যুদ্ধ মুহাম্মদ (স) এর সাথী হিসাবে আর অবশিষ্ট ৭ টি মুহাম্মদ (স) এর প্রেরিত বিভিন্ন অভিযান । মুসতাদরিকের মতে তার অংশগ্রহণ করা যুদ্ধের সংখ্যা মোট ১৬ । সালামা ইবনুল আকওয়া বলেছেন, আমি রাসুলের (স) ৭ টি এবং যায়িদ ইবন হারিসার (রা) সাথে নয়টি যুদ্ধে অংশগ্রহণ করেছি।
হুদাইবিয়ার সন্ধির সময় ইবনে যামিনকে হত্যা করা হয়েছে এই কথা শুনলে মুসলমানরা মুশরিকদের বন্দী করা শুরু করলে তিনিও চারজন মুশরিক বন্দী করেন ।
খাইবার যুদ্ধে তিনি চরম বীরত্ব প্রদর্শন করেন। এই যুদ্ধে তার ভাই আমর ইবনুল আকওয়া মৃত্যুবরণ করেন।
খাইবারের পর তিনি সাকীফ ও হাওয়াযিনের যুদ্ধে যোগদান করেন ।সাকীফ ও হাওয়াযিনের যুদ্ধের সময় তিনি একজন গুপ্তচরকে হত্যা করে প্রিয় নবীজীর (স) প্রশংসা পান ও সেই ব্যক্তির মালামাল লাভ করেন ।
হিজরী ৭ম সনে মুহাম্মাদ আবু বকরের নেতৃত্বে বনী কিলাবের বিরুদ্ধে একটি বাহিনী পাঠালেন। সেই বাহিনীতে সালামাও ছিলেন। তিনি এই অভিযানে একাই সাতজনকে নিহত করেন।
জী কারওয়ার ঘটনা
মুহাম্মদ(সঃ) এর কিছু উট ‘জী-কারওয়া’ চারণক্ষেত্রে চরতো। একদিন বনু গাতফান মতান্তরে বনু ফাযার গোত্রের লোকেরা হামলা চালিয়ে রাখালকে হত্যা করে উটগুলি লুট করে নিয়ে যায়। সালামা ইবনুল আকওয়া ঘটনাস্থলের পাশেই ছিলেন। তিনি খবর পেয়ে পাহাড়ের চূড়ায় উঠে সতর্ক করতে চিৎকার করে মদিনাবাসীদের ডাকতে থাকেন । এবং সাথে সাথে তিনি একাই শত্রু বাহিনীকে ধাওয়া করতে থাকেন। তিনি একজন দক্ষ তীরন্দাজ ছিলেন, তার তীরের আক্রমণে শত্রু বাহিনী উট ফেলে পালিয়ে যায়। ইতিমধ্যে মদিনা থেকে মুহাম্মদ (সঃ) তার সাহাবাদের সঙ্গে নিয়ে ঘটনাস্থলে পৌঁছেন।
মুহাম্মাদ(সঃ) এর মৃত্যুর পর থেকে উসমানের মৃত্যু পর্যন্ত মদীনায় ছিলেন। উসমানের মৃত্যুর পর তিনি বুঝতে পারলেন মুসলিম সাম্রাজ্যে আত্মকলহ সৃষ্টি হয়েছে, তাই তিনি নিজের সমস্ত মালামাল নিয়ে রাবজা চলে যান এবং এখানেই তিনি মৃত্যুর পূর্ব পর্যন্ত অবস্থান করেছিলেন ।
হাদিস বর্ণনা
তিনি মুহাম্মদ(সঃ) এর সাথে বিভিন্ন সফর করেছেন সেই সুবাদে তিনি মুহাম্মদ(সঃ), আবু বকর, উমর ইবনে খাত্তাব, উসমান ইবনে আফনান, তালহা থেকে হাদিস বর্ণনা করেছেন ।
তার বর্ণিত হাদিস সংখ্যা ৭৭ টি। এরমধ্যে ৫টি বুখারী ও ৯টি মুসলিম এককভাবে বর্ণনা করেছেন এবং ১৬ টি হাদিস উভয়ই বর্ণনা করেছেন।
আর তার নিকট থেকে যারা হাদীস বর্ণনা করেছেন,
গুণাবলী
তিনি মদিনার একজন উল্লেখযোগ্য ফকিহ ছিলেন[হায়াতুস সাহাবা-৩/২৫৪-২৫৫]। তিনি সুবিশাল দেহের অধিকারী ছিলেন। দৌড়, তীর চালানো, তিনি সমরবিদ্যায়  পারদর্শী ছিলেন। তিনি সাদকা নেওয়া ও মিথ্যা বলা অপছন্দ করতেন।
মৃত্যু
সালামা মৃত্যুর কয়েকদিন পূর্বে রাবজা ছেড়ে মদিনায় যান, সেখানে দুই দিন কাটানোর পর তৃতীয় দিন ৬৪ হিজরিতে আকস্মিকভাবে মৃত্যুবরণ করেন। এবং মদিনাতেই তাকে সমাধি দেওয়া হয়।
তার মৃত্যু সন মত পার্থক্য থাকলে সঠিক মত অনুযায়ী তিনি হিজরী ৭৪ সনে মৃত্যু বরণ করেন। অন্য একটি মতে ৬৪ হিজরী। ওয়াকিদীর মতে তিনি ৮০ বছর জীবিত ছিলেন। ইবন হাজার ও বালাযুরী বলেন,তিনি মুআবিয়ার খিলাফতকালের শেষ দিকে ইনতিকাল করেন।
নারীবাদের প্রথম তরঙ্গ
নারীবাদের প্রথম তরঙ্গ বলতে ঊনবিংশ শতক ও বিংশ শতকের প্রথম ভাগে বিশ্বব্যাপী (মূলত পাশ্চাত্য) নারীবাদী কর্মকাণ্ডকে বোঝায়, যা নারীর সমানাধিকারের জন্য বিভিন্ন আইনি দাবি উত্থাপন করেছিল। প্রধানত নারীর ভোটাধিকার-ই ছিল এই পর্যায়ের আন্দোলনের উপজীব্য বিষয়। যুক্তরাজ্য, কানাডা, নেদারল্যান্ডস এবং যুক্তরাষ্ট্রে প্রথম ঢেউয়ের বিস্তার ছিল সর্বাধিক।
প্রথম তরঙ্গ কথাটি প্রথম ইংরেজি ভাষায় ব্যবহার করেন মার্শা লিয়র। ১৯৮৬ এর মার্চ মাসে দ্য নিউ ইয়র্ক টাইমস ম্যাগাজিন-এ লিখিত একটি নিবন্ধে তিনি একত্রে নারীবাদের প্রথম ও দ্বিতীয় তরঙ্গের কথা  উল্লেখ করেন। দ্বিতীয় তরঙ্গের সময় নারীবাদী আন্দোলনকারীরা দে ফ্যাক্টো (আইন-বহির্ভূত অথচ বৈষম্যকারী ) অসমতাগুলির বিরুদ্ধে সংগ্রাম চালিয়েছিলেন আর সেই সূত্রে পূর্বসূরীদের থেকে নিজেদের স্বতন্ত্রভাবে দেখতেন।
আমেরিকানদের প্রাথমিক প্রচেষ্টা
নারীবাদী আন্দোলনের প্রারম্ভিক অবস্থা সরাসরি দাসপ্রথা বিলোপ আন্দোলনের সাথে সম্পর্কযুক্ত ছিল এবং ফলস্বরূপ অনেক বিখ্যাত নারীবাদী এবং আন্দোলনকারীরা তাদের কণ্ঠস্বর শুনতে শুরু করেছিলেন। এই প্রথম দিকের কিছু কর্মীদের মধ্যে রয়েছে, সোজার্নার ট্রুথ, এলিজাবেথ ব্ল্যাকওয়েল, জেন অ্যাডামস, এবং ডোরোথি ডে।  নারীবাদের প্রথম তরঙ্গ প্রধানত মধ্যবিত্ত শ্বেতাঙ্গ নারীদের দ্বারা পরিচালিত হয়েছিল এবং নারীবাদের দ্বিতীয় তরঙ্গের আগ পর্যন্ত বর্ণের নারীরা একটি কণ্ঠস্বর গড়ে তুলতে শুরু করেছিল।[10]  নারীবাদ শব্দটি সেই সময়ে একটি রাজনৈতিক চিত্রিত আদর্শের মতো তৈরি হয়েছিল।  সমতাভিত্তিক অবস্থার ভিত্তিতে গণতন্ত্রের সংস্কার ও সংশোধন সম্পর্কে বক্তৃতার মাধ্যমে নারীবাদের উদ্ভব ঘটে Early Feminism was directly correlated with the ]]s and as a result many famous feminists and activists began to have their voices heard. Some of these early activists include, Sojourner Truth, Elizabeth Blackwell, Jane Addams, and Dorothy Day. The first wave of feminism was primarily led by white women in the middle class, and it was not until the second wave of feminism that women of color began developing a voice. The term Feminism was created like a political illustrated ideology at that period. Feminism emerged by the speech about the reform and correction of democracy based on equalitarian conditions.
আইআরটি ফ্লাশিং লাইন
আইআরটি ফ্লাশিং লাইনটি নিউ ইয়র্ক সিটি সাবওয়ে ব্যবস্থার দ্রুতগামী গণপরিবহন পথ, কুইন্সের ফ্লাশিংয়ে অবস্থিত পূর্ব প্রান্তিক বা টার্মিনালের জন্য এর নামকরণ করা হয়। এটি এ বিভাগের অংশ হিসাবে পরিচালিত হয়। বেসরকারি পরিচালনা সংস্থা ইন্টারবরো র‌্যাপিড ট্রানজিট কোম্পানি (আইআরটি) ১৯১৫ সাল থেকে ১৯২৮ সালের মধ্যে কুইন্সের ফ্লাশিং থেকে ম্যানহাটনের টাইমস স্কয়ার পর্যন্ত লাইনের অংশটি নির্মাণ করে। ২০১৫ সালে পশ্চিম ম্যানহাটনের হাডসন ইয়ার্ডস পর্যন্ত একটি পশ্চিমা সম্প্রসারণ খোলা হয় এবং লাইনটি এখন ফ্লাশিং থেকে ম্যানহাটনের চেলসি পর্যন্ত প্রসারিত। এটি ৭ লোকাল পরিষেবার ট্রেন বহন করে, পাশাপাশি ব্যস্ত সময়ে এক্সপ্রেস <৭> পরিচালিত হয়। এটি কুইন্স এলাকায় বর্তমানে পরিষেবা প্রদানকারী একমাত্র পরিচালনাগত আইআরটি লাইন।
এটি স্টেশনের ফলক, দাপ্তরিক পাতাল রেল মানচিত্র এবং আর১৮৮ গাড়িতে অভ্যন্তরীণ পথের মানচিত্র বেগুনি রঙে দেখানো হয়েছে। ১৯২৮ সালে ফ্লাশিংয়ের জন্য সমস্ত পথটি চালু হওয়ার আগে, এটি করোনা লাইন বা উডসাইড ও করোনা লাইন হিসাবে পরিচিত ছিল। ১৯৪৯ সালে বিএমটি পরিষেবা বন্ধ করার আগে, টাইমস স্কয়ার এবং কুইন্সবরো প্লাজার মধ্যে আইআরটি ফ্লাশিং লাইনের অংশটি কুইন্সবরো লাইন হিসাবে পরিচিত ছিল। ২০১০ সালের মাঝামাঝি থেকে লাইনটির সংকেত ব্যবস্থাটি একটি স্বয়ংক্রিয় ব্যবস্থায় রূপান্তরিত হয়।
ফ্লাশিং লাইনে বিভিন্ন শৈলীর স্থাপত্য রয়েছে, যা ইস্পাত গার্ডারের উত্তোলিত রেলপথ থেকে শুরু করে ইউরোপীয় শৈলীর কংক্রিট ভায়াডাক পর্যন্ত রয়েছে। পাশাপাশি ভূগর্ভস্থ স্টেশনগুলিতে কিছু অনন্য নকশা রয়েছে। নকশার মধ্যে ইতালিয় শৈলীতে হান্টারস পয়েন্ট অ্যাভিনিউ; লন্ডনের আন্ডারগ্রাউন্ড স্টেশনের অনুরূপ একক রাউন্ড টিউব বিশিষ্ট গ্র্যান্ড সেন্ট্রাল–৪২তম স্ট্রিট; এবং গভীর খিলান ও প্রশস্ত অভ্যন্তর সহ ওয়াশিংটন মেট্রোর স্টেশন সদৃশ ৩৪তম স্ট্রিট–হাডসন ইয়ার্ডস অন্তর্ভুক্ত রয়েছে।
আজারবাইজান জাতীয় ফুটবল দল
আজারবাইজান জাতীয় ফুটবল দল (Azərbaycan milli futbol komandası, Azerbaijan national football team) হচ্ছে আন্তর্জাতিক ফুটবলে আজারবাইজানের প্রতিনিধিত্বকারী পুরুষদের জাতীয় দল, যার সকল কার্যক্রম আজারবাইজানের ফুটবলের সর্বোচ্চ নিয়ন্ত্রক সংস্থা আজারবাইজানী ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯২ সালের ১৭ই সেপ্টেম্বর তারিখে, আজারবাইজান প্রথমবারের মতো আন্তর্জাতিক খেলায় অংশগ্রহণ করেছে; জর্জিয়ার গুরজানিতে অনুষ্ঠিত উক্ত ম্যাচে আজারবাইজান জর্জিয়ার কাছে ৬–৩ গোলের ব্যবধানে পরাজিত হয়েছে।
৬৯,০০০ ধারণক্ষমতাবিশিষ্ট বাকু অলিম্পিক স্টেডিয়ামে মিল্লি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আজারবাইজানের রাজধানী বাকুতে অবস্থিত। বর্তমানে এই দলের ম্যানেজারের দায়িত্ব পালন করছেন জান্নি দে বিয়াজি এবং অধিনায়কের দায়িত্ব পালন করছেন কারাবাখের রক্ষণভাগের খেলোয়াড় মাকসিম মেদভেদেভ।
আজারবাইজান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও আজারবাইজান এপর্যন্ত একবারও অংশগ্রহণ করতে সক্ষম হয়নি।
রাশাদ সাদিগভ, আসলান কেরিমভ, কামরান আগায়েভ, গুরবান গুরবানভ এবং দিমিত্রি নাজারভের মতো খেলোয়াড়গণ আজারবাইজানের জার্সি গায়ে মাঠ কাঁপিয়েছেন।
মঙ্গল পাণ্ডে: দ্য রাইজিং
মঙ্গল পাণ্ডে: দ্য রাইজিং বা দ্য রাইজিং: ব্যালাড অব মঙ্গল পাণ্ডে (मंगल पांडे: द राइज़िंग) হচ্ছে ২০০৫ সালে মুক্তিপ্রাপ্ত একটি ভারতীয় চলচ্চিত্র যেটি ১৮৫৭ সালে সংঘটিত ব্রিটিশ ইস্ট ইন্ডিয়া কম্পানীর বিরুদ্ধে ভারতীয় সেনাদের বিদ্রোহ বা সংক্ষেপে ১৮৫৭ সালের সিপাহী (সৈনিক) বিদ্রোহের ওপর ভিত্তি করে নির্মিত হয়েছিলো। চলচ্চিত্রটির পরিচালক ছিলেন কেতন মেহতা এবং প্রযোজনা উনি ছাড়াও তার স্ত্রী দীপা সাহি এবং ববি বেদী করেছিলেন তাদের কালেইডোস্কোপ এন্টারটেইনমেন্ট নামক প্রতিষ্ঠানটির দ্বারা।
কাহিনীসংক্ষেপ
সিনেমার কাহিনী শুরু হয় ১৮৫৭ খ্রিষ্টাব্দে, ওম পুরী কাহিনীর বর্ণনা করতে থাকেন।
ভারত তখন ব্রিটিশ ইস্ট ইন্ডিয়া কোম্পানির শাসনাধীন। এই ইস্ট ইন্ডিয়া কম্পানির নিজস্ব সেনাবাহিনী আছে যেটাতে বহু ভারতীয় পুরুষ সৈনিক পদে চাকরি করে। এমনই একজন সৈনিক হলেন মঙ্গল পাণ্ডে। এই মঙ্গল পাণ্ডে প্রথম 'ইংরেজ-আফগান যুদ্ধে' অংশগ্রহণ করেন এবং আহত হন। যুদ্ধচলাকালীন তিনি তার রেজিমেন্টের একজন কর্মকর্তা ক্যাপ্টেন উইলিয়াম গর্ডনকে সাক্ষাৎ মৃত্যুর হাত থেকে বাঁচান এবং পরে ক্যাপ্টেন উইলিয়াম রাতে তাঁবুতে নিজে চিকিৎসাধীন থাকা অবস্থায় বাইরে মঙ্গলকে দেখতে যান সৈনিকদের জন্য মাটিতে বিছানো চাদরে যেখানে মঙ্গলও চিকিৎসাধীন ছিলেন। এই ক্যাপ্টেন এবং সৈনিক মঙ্গলের মধ্যে এক ভালো বন্ধুত্বপূর্ণ সম্পর্ক গড়ে ওঠে।
একদা ক্যাপ্টেন উইলিয়াম জোয়ালা নামের এক নারীকে তার মৃত স্বামীর সাথে জ্যান্ত আগুনে জালানোর সময় উঠিয়ে নিয়ে আসেন এবং এই সতীদাহ প্রথা পালনকারী মানুষদেরকে তার তলোয়ার দিয়ে ভয় দেখান এবং পরে মঙ্গলও উইলিয়ামের পক্ষে কথা বলেন। ক্যাপ্টেন উইলিয়াম গর্ডন জোয়ালার প্রেমে পড়ে যান এবং পরে তার সাথে দৈহিক মিলন করেন। অপরদিকে অন্যএকদিন হীরা নামের একটি মেয়েকে স্থানীয় বাজারে দাসী হিসেবে বিক্রি করার জন্য কিছু পুরুষ ভাষণ দিতে থাকে এবং ক্যাপ্টেন উইলিয়াম এবং তার বান্ধবী এমিলি কেন্ট এবং সৈনিক মঙ্গল পাণ্ডে ঘটনা দেখতে থাকেন। মেয়েটিকে পরে পতিতালয়ে বিক্রি করা হয় যেখানে লোল বিবি নামের এক সর্দারনী থাকেন, মঙ্গল পরে হীরার প্রেমে পড়ে যান।
ইস্ট ইন্ডিয়া কম্পানির সেনাবাহিনীতে একটি নতুন বন্দুক আনা হয় যার নাম হচ্ছে 'এনফিল্ড'। সকল ভারতীয় সৈনিকদের মধ্যে একটি গুজব ছড়িয়ে পড়ে যে এনফিল্ড বন্দুকটিতে যে কার্তুজ আছে সেটির টোটা যেটি গুলি করার আগে দাঁত দিয়ে কাটতে হয় সেটি নাকি শূকরের চর্বি এবং গরুর মাংস দিয়ে তৈরি। ভারতীয় সেনাদের মধ্যে যারা হিন্দু তারা গরু মুখে দিতে পারবেনা আবার মুসলিম সেনারা শূকর মুখে দিতে পারবেনা। এই জন্য সেনারা এক জেনারেলের কাছে অভিযোগ করেন এ ব্যাপারে কিন্তু জেনারেল তাদেরকে এই বলে আশ্বাস দেন যে ওটি শুধুই গুজব।
ক্যাপ্টেন উইলিয়াম গর্ডন একবার এক বন্দুক চালানো অনুশীলনে লক্ষ্য করেন যে সৈনিকেরা বন্দুক চালাতে অপারগ এবং ঐ মূহুর্তে একজন জেনারেল এসে দেখেন এবং জিজ্ঞেস করেন যে কি ব্যাপার, ক্যাপ্টেন উইলিয়াম তাকে সব কিছু বললে জেনারেল ক্যাপ্টেনকে বলেন যে সৈনিকদেরকে বলতে যে বন্দুকের কার্তুজ কোনো প্রাণী দ্বারা তৈরি নয় এবং বন্দুক চালাতে বলেন। তার কথা শুনে কোনো সেনা না এলেও মঙ্গল পাণ্ডে দৃপ্তচিত্তে এগিয়ে আসেন এবং কার্তুজ কামড়িয়ে বন্দুক থেকে গুলি চালান কুশপুত্তলিকায়।
মঙ্গল একবার বন্দুক বানানোর ফ্যাক্টরি দেখে নিশ্চিত হন যে আসলেই বন্দুক শূকর এবং গরু দ্বারা তৈরি। তিনি এসব দেখে মাথা গরম করেন এবং ব্রিটিশদের বিরুদ্ধে মনে মনে বিক্ষুব্ধ হন।
মঙ্গল পাণ্ডে ব্রিটিশবিরোধী আন্দোলনের ডাক দেন এবং সকল ভারতীয় সেনাদের একত্রিত করেন। অনেক ব্রিটিশ সেনা এবং কর্মকর্তা মারা যান, এমনকি ক্যাপ্টেন উইলিয়ামের সঙ্গেও লড়াই এর এক পর্যায়ে তার মুখে তলোয়ার দিয়ে খোঁচা দেন মঙ্গল।
মঙ্গলকে ব্রিটিশরা গ্রেফতার করতে সমর্থ হয় এবং তার কোর্ট মার্শাল হয় যেখানে তার মৃত্যুদণ্ডাদেশ হয়, ঐ সামরিক আদালতে ক্যাপ্টেন উইলিয়ামও উপস্থিত থাকেন এবং মঙ্গলকে বাঁচানোর চেষ্টা করেন তবে ব্যর্থ হন। মঙ্গলকে ফাঁসি দিলে সাধারণ জনগণ অনেক ক্ষেপে যায় এবং বিভিন্ন ব্রিটিশ স্থাপনায় অগ্নি-সংযোগ এবং মানুষ হত্যা করে। এই সেনা বিদ্রোহের ফলস্বরূপ ব্রিটেনের রাণী ভিক্টোরিয়া ভারতের শাসন ক্ষমতা সরাসরি নিজের হাতে তুলে নেন।
বক্স অফিস
মঙ্গল পাণ্ডেঃ দ্য রাইজিং 'বক্স অফিস ইন্ডিয়া' দ্বারা একটি মধ্যম ধাঁচের চলচ্চিত্র স্বীকৃতি পেয়েছিলো। ভারতে চলচ্চিত্রটি ৪৫ মিলিয়ন রুপী আয় করে এবং অন্যান্য রাষ্ট্রগুলোতে সর্বমোট ৫২ মিলিয়ন রুপী আয় করে।
চেন্নাই বক্স অফিসে মুক্তি পাওয়ার প্রথম সপ্তাহতেই এটি প্রথম দিকে ছিলো।
সঙ্গীত
জাভেদ আখতারের গীতিতে এ আর রহমান সঙ্গীত পরিচালনা করেছিলেন।
২০১৬ গ্রীষ্মকালীন অলিম্পিকে জিমন্যাস্টিকস
২০১৬ গ্রীষ্মকালীন অলিম্পিকে জিমন্যাস্টিকস ২০১৬ রিও অলিম্পিকে আর্টিস্টিক, রিদমিক ও ট্রামপোলিন বিভাগে অনুষ্ঠিত একটি ক্রীড়া।
অবন্তী
অবন্তী (अवन्ती) প্রাচীন মধ্য ভারতের একটি রাজ্য ছিল, যেটি বর্তমানে প্রায়শই মালব অঞ্চল হিসেবে বিবেচিত। বৌদ্ধ গ্রন্থ সুত্তপিটকের অঙ্গুত্তরনিকায় অংশে অবন্তীকে ৬ষ্ঠ খ্রিষ্টপূর্বাব্দের ষোড়শ মহাজনপদের অন্যতম বর্ণনা করা হয়েছে। বিন্ধ্য পর্বতমালা দ্বারা এই জনপদ দুই ভাগে বিভক্ত ছিল, উত্তর ভাগের রাজধানী ছিল উজ্জয়িনী এবং দক্ষিণ ভাগের রাজধানী ছিল মহিষমতি।
মহাভারতের উদ্যোগ পর্বে (১৯.২৪) অবন্তীর অধিবাসীদের মহাবল হিসেবে বর্ণনা করা হয়েছে। বিষ্ণু পুরাণ (২.৩), ভগবৎ পুরাণ (১২.১.৩৬) ও ব্রহ্ম পুরাণ (১৯.১৭) অনুসারে, তাদের বিন্ধ্য পর্বতমালার পশ্চিম শাখা পারিযাত্রা পর্বতের অধিবাসী হিসেবে উল্লেখ করা হয়েছে।
thumb|প্রাচীন ভারতে অবন্তীর অবস্থান
হৈহেয়
দীঘনিকায়ের মহাগোবিন্দসুত্তে অবন্তীরাজ বেস্সভূ বা বিশ্বভূর উল্লেখ রয়েছে, যিনি মহিষমতি থেকে রাজ্যশাসন করতেন।
প্রদ্যোত রাজবংশ
thumb|left|আনু. ৪০০-৩১২ খ্রিষ্টপূর্বাব্দে অবন্তী রাজ্য হতে প্রাপ্ত ½ [[karshapana একটি রৌপ্য মুদ্রা।]]
আশরাফুর আবেদীন
প্রাথমিক জীবন
আশরাফুল আবেদিন ঝিনাইদহ জেলায় জন্মগ্রহণ করেন।
রাজনৈতিক জীবন
আশরাফুল আবেদিন ১৯৮৮ সালের চতুর্থ জাতীয় সংসদ নির্বাচনে জাতীয় পার্টি প্রার্থী হিসেবে ঝিনাইদহ-২ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টি প্রার্থী হিসেবে ঝিনাইদহ-২ আসন থেকে তিনি পরাজিত হয়েছিলেন।
অবন্তী
প্রদ্যোত রাজবংশ
গৌতম বুদ্ধের সমসাময়িক পজ্জোত বা প্রদ্যোত, যিনি চণ্ডপ্রদ্যোত মহাসেন নামেও পরিচিত ছিলেন, অবন্তীর প্রদ্যোত রাজবংশের প্রতিষ্ঠাতা ছিলেন। তিনি বৎসরাজ উদয়নকে পরাজিত করেন, কিন্তু পরে উদয়ন প্রদ্যোতের কন্যা বাসবদত্তাকে বিবাহ করেন। মগধের হর্য্যঙ্ক রাজবংশীয় রাজা অজাতশত্রু প্রদ্যোতের আক্রমণ থেকে তার রাজধানী রাজগৃহকে রক্ষা করার জন্য প্রতিরক্ষা ব্যবস্থা গড়ে তোলেন। তিনি তক্ষশিলার রাজা পুষ্করসারিনের সঙ্গেও যুদ্ধে লিপ্ত হন।
প্রদ্যোতের দুই ছেলে ছিল, গোপাল ও পালক, এবং প্রদ্যোতের পর পুত্র পালক অবন্তীর সিংহাসনে আরোহণ করেন। কথাসরিৎসাগর অনুসারে, পালকের রাজত্বকালে বৎস রাজ্য অবন্তীর অন্তর্ভুক্ত হয় এবং প্রদ্যোত রাজবংশের রাজপুরুষেরা কৌশাম্বী নগরীতে অবন্তীর রাজপ্রতিনিধি হিসেবে শাসনকার্য্য পরিচালনা করতেন। মৃচ্ছকটিক গ্রন্থে পালককে একজন স্বৈরাচারী শাসক হিসেবে বর্ণনা করা হয়েছে, যাকে জনগণের বিদ্রোহের ফলে সিংহাসনচ্যুত হতে হয়। এই বিদ্রোহের ফলে আর্য্যককে অবন্তীর সিংহাসনে বসানো হয়। পুরাণে আর্য্যকের পরে পরবর্তী শাসক হিসেবে বর্তিবর্ধন বা নন্দীবর্ধনের উল্লেখ রয়েছে, কিন্তু এই নামগুলি সম্ভবতঃ অবন্তীবর্ধনের ভিন্ন নাম; কথাসরিৎসাগর অনুসারে, যিনি পালকের পুত্র বা নেপালী বৃহৎকথা অনুসারে, পালকের ভ্রাতা গোপালের পুত্র হিসেবে যিনি পরিচিত। মগধের রাজা শিশুনাগ অবন্তীবর্ধনকে পরাজিত করে অবন্তী রাজ্যকে মগধের অন্তর্ভুক্ত করেন।
মগধের শাসনাধীনে
শিশুনাগ রাজবংশের শাসনে অবন্তী মগধের অন্তর্ভুক্ত হয়। মৌর্য্য সাম্রাজ্যের অধীনে অবন্তী সাম্রাজ্যের পশ্চিমদিকের একটি প্রদেশে পরিণত হয়, যখন তার নতুন নাম হয় অবন্তীরট্ঠ এবং উজ্জয়িনী নগরী এই প্রদেশের রাজধানী ছিল। প্রথম রুদ্রদমনের জুনাগড় শিলালিপিতে চন্দ্রগুপ্ত মৌর্য্যের রাজত্বকালে এই প্রদেশের শাসনকর্তা ছিলেন পুষ্যগুপ্ত। বিন্দুসারের রাজত্বকালে অশোক এই প্রদেশের শাসনকর্তা ছিলেন। মৌর্য্য সাম্রাজ্যের পতনের পর পুষ্যমিত্র শুঙ্গের রাজত্বকালে তার পুত্র অগ্নিমিত্র এই প্রদেশ শাসন করেন।
তেজগাঁও
তেজগাঁও নামে বাংলাদেশে যেসব স্থান ও প্রশাসনিক অঞ্চল রয়েছে। যথা
নরওয়েতে নারীবাদ
নরওয়ের নারীবাদী আন্দোলন নরওয়ের নারীদের অধিকারকে এগিয়ে নিয়ে দেশের আইন ও সামাজিক রীতিনীতি সংস্কারে উল্লেখযোগ্য অগ্রগতি করেছে।
১৮৪০ দশক: নারীবাদের প্রথম তরঙ্গ
১৮৪০ সালে, নরওয়েজিয়ান মহিলাদের অবস্থা অক্ষম হিসাবে বিবেচিত হয়েছিল, অর্থাৎ কোন চুক্তি, ঋণ বা এমনকি তাদের নিজস্ব অর্থ নিয়ন্ত্রণে প্রবেশ করা অসম্ভব ছিল। তারা কোনো প্রশিক্ষণের অধিকারী ছিল না বা কোনো সরকারি চাকরির জন্য বিবেচিত হতে সক্ষম ছিলনা। অবিবাহিত নারীদের ক্ষেত্রে যার মধ্যে তৎকালীন যুগে অনেক কিছু ছিল তন্মধ্যে হল তারা একজন অভিভাবকের কর্তৃত্বের অধীনে চাকরিতে নিয়োগের জন্য অনুরোধ করতে পারতো। তাদের বিবাহের দিনে, বিবাহিত মহিলারা তাদের পিতার কর্তৃত্ব থেকে তাদের স্বামীর অধীনে জীবনযাপন করতে স্থানান্তরিত হয়েছিল।
ম্যাগনাস ষষ্ঠ লাগাবটার (১২৬৩-১২৮০) এর রাজত্বকালে উভয় লিঙ্গের জন্য সংখ্যাগরিষ্ঠের বয়স বিশ বছর নির্ধারণ করা হয়েছিল। খ্রিস্টান পঞ্চম (১৬৭০-১৬৯৯) এর রাজত্বকালে নরওয়েজিয়ান আইন পরিবর্তিত হয়। তার শাসনামলে নরওয়েতে আইন জারি করেছিল (১৬৮৭) যা ছিল সেই সময়ের ডেনিশ নিয়ম অনুসরণ করে অবিবাহিত নারীদের নাবালক হিসাবে সংজ্ঞায়িত করেছিল।
তবে ১৮৪৫ সালে, "অবিবাহিত নারীদের জন্য বিশাল সংখ্যাগরিষ্ঠের আইন" দিয়ে নারীমুক্তির দিকে প্রথম পদক্ষেপ নেওয়া হয়েছিল, যার জন্য এই বয়সের পরে অভিভাবকের কাছে জমা দেওয়ার প্রয়োজন ছাড়াই সংখ্যাগরিষ্ঠের বয়স ২৫ বছর স্বীকৃত হয়েছিল।
এই শতাব্দীর প্রথম ভাগে, নারীরা প্রথম দিকের বস্ত্র (১৮৪০) ও তামাক কারখানায় কাজ করতো যা তাদের কর্মসংস্থানের জন্য সংরক্ষিত ছিল। তারা খাদ্য শিল্প এবং "কম দক্ষতা" প্রয়োজন এমন চাকরিতেও কাজ করেছিল, কিন্তু তারা ভারী শিল্পে কাজ করেনি।
খাজা আবদুল্লাহ আনসারি
আবু ইসমাইল আবদুল্লাহ আল-হারাউই আল-আনসারি বা হেরাতের আবদুল্লাহ আনসারি বা খাজা আবদুল্লাহ আনসারি (১০০৬–-১০৮৮) (‎‎) যিনি পীর-ই হেরাত (پیر هرات) "হেরাতের শায়খ" নামে পরিচিত, তিনি একজন মুসলিম সুফি সাধক ছিলেন।
জীবনী
খাজা আবদুল্লাহ আনসারি ছিলেন আবুল হাসান আল-খারাকানি-এর মুরিদ।
তিনি সুন্নি আইনশাস্ত্রীয় হাম্বলি মাজহাব-এর অনুশীলন করেছিলেন। তৈমুরিদ রাজবংশের সময়ে নির্মিত খাজা আবদুল্লাহর মাজারটি একটি জনপ্রিয় তীর্থস্থান। তিনি হাদিস, ইতিহাস এবং 'ইলমুল আনসাব'-এর জ্ঞান অর্জনে দক্ষতা অর্জন করেছিলেন । তিনি ফারসি ও আরবি ভাষায় ইসলামি আধ্যাত্মবাদ ও দর্শন নিয়ে একাধিক গ্রন্থ রচনা করেছিলেন । তার সর্বাধিক বিখ্যাত রচনা "মুনাজাত নামা" ( 'ঈশ্বরের সাথে প্রার্থনাময় সংলাপ'), যা ফার্সি সাহিত্যের একটি শ্রেষ্ঠ অবদান হিসেবে বিবেচিত হয়।
সৈয়দা খাতুন
প্রাথমিক জীবন
খাতুন সিলেটে জন্মগ্রহণ করেন এবং ১৯৭৫ সালের অক্টোবরে পিতা-মাতার সাথে ইংল্যান্ড এ স্থানান্তরিত হন।
পেশাজীবন
১৯৮৬ সালে, খাতুন প্রথম চাকরি শুরু করেন গবেষক হিসাবে শিক্ষা বিভাগে এবং পরবর্তিতে ভাষা সহায়ক শিক্ষক হন।
১৯৮০ দশকের মাঝামাঝি থেকে, খাতুন বিভিন্ন সেচ্ছাসেবক সংস্থা পরিচালনা করেন। সে মিডল্যান্ডে সাহায্য, পরিচালনা এবং এমনকি মহিলা সংগঠন চালু করে যেমন বাংলাদেশি ওম্যান এ্যাসোসিয়েশন, লকাল ইয়াং ওম্যান। সে অসংখ্য তরুণ সংগঠন তৈরিতে অবদান রাখে। এছাড়াও সে পরিবেশ উন্নয়নের একজন প্রচারক।
১৯৯৫ সাল থেকে খাতুন তরুণ কর্মি হিসাবে এবং তার সাথে প্রকল্প পরিচালক হিসাবে আঞ্চলিক দল “আশা প্রজেক্ট” এ কাজ করে।সে রোওলি রেজিস এবং টিপটন প্রাইমারী কেয়ার ট্রাস্টের একজন অ-নির্বাহি পরিচালক।সে স্যান্ডওয়েল মেট্রোপলিটন কাইন্সিলের মন্ত্রিসভার শিক্ষা উপদেষ্টা তারই সাথে ইউরোপ পরিষদের বিকল্প সদস্য। এছাড়াও সে টিপটন শহরের চেয়ারম্যান।
১৯৯৯ সালের মে তে স্যান্ডওয়েল মেট্রোপলিটন ব্ররগ কাউন্সিল নির্বাচনে প্রথম বাংলাদেশি মহিলা হিসাবে টিপটন গ্রীনের কাউন্সিলর নির্বাচিত হন এবং প্রথম মুসলিম মহিলা যে স্যান্ডওয়েল মেট্রোপলিটন ব্ররগ কাউন্সিলে একটি আসন লাভ করে।
পুরস্কার এবং স্বীকৃতি
২০০৪ সালে খাতুনকে স্যান্ডওয়েল উন্নয়নে তার সেবার জন্য তাকে অর্ডার অব দ্য ব্রিটিশ এম্পায়ার এর সদস্য হিসাবে নিয়োগ দেয়া হয়। ২০০৮ সালের ফেব্রুয়ারিতে সে সমাজ সেবার জন্য একটি পুরস্কার গ্রহণ করেন বার্মিংহাম বাংলাদেশী লীগের পক্ষ থেকে।
ব্যক্তিগত জীবন
খাতুন একজন মুসলিম। ১৫ বছর বয়সে তার এক আয়োজিত বিবাহ হয় এবং তার দুটি ছেলে এবং দুটি মেয়ে আছে যারা ১৯৮৫ এবং ১৯৯৫ এর মধ্যে জন্মগ্রহণ করে।
টাইটান্স ক্রিকেট দল
টাইটান্স দক্ষিণ আফ্রিকার উত্তরাংশের শীর্ষস্থানীয় বিশেষ প্রাধিকারপ্রাপ্ত ক্রিকেট দল। সম্প্রচারজনিত কারণে দলটি মাল্টিপ্লাই টাইটান্স নামে পরিচিতি পাচ্ছে। ইস্টার্ন ক্রিকেট ইউনিয়ন ও নর্দার্নস ক্রিকেট ইউনিয়ন এর সদস্য। টাইটান্স তাদের নিজেদের খেলা আয়োজনে সুপারস্পোর্ট পার্ক, সেঞ্চুরিয়ন এবং বেনোনির উইলোমুর পার্ক ব্যবহার করে থাকে।
টাইটান্স দল দক্ষিণ আফ্রিকার প্রথম-শ্রেণীর ক্রিকেট প্রতিযোগিতা সানফয়েল সিরিজে অংশ নিচ্ছে। ২০১৫-১৬ মৌসুমে এ প্রতিযোগিতায় শিরোপা লাভ করে। এছাড়াও, মোমেন্টাম ওয়ান-ডে কাপ ও র‍্যামস্ল্যাম টি২০ চ্যালেঞ্জও দলটি অংশ নিয়ে থাকে। পূর্বে সুপারস্পোর্ট সিরিজ ও মিওয়ে টি২০ চ্যালেঞ্জ শিরোপা লাভ করেছিল দলটি। সুপারস্পোর্ট পার্কে অনুষ্ঠিত চ্যাম্পিয়ন্স লীগ টুয়েন্টি২০ প্রতিযোগিতায় অংশ নিয়ে সিডনি সিক্সার্সের বিপক্ষে স্বল্প ব্যবধানে পরাজিত হয়েছিল। এছাড়াও, ২০১৪-১৫ মৌসুমে মোমেন্টাম ওয়ান-ডে কাপের শিরোপা লাভ করে। চূড়ান্ত খেলায় দলটি কেপ কোবরাসকে পরাজিত করে।
জুলাই, ২০১৮ সালে আবুধাবি টি২০ ট্রফির প্রথম আসরে অংশগ্রহণের উদ্দেশ্যে ছয় দলের অন্যতম হিসেবে টাইটান্সকে মনোনীত করা হয়।
দক্ষিণ আফ্রিকায় ঘরোয়া ক্রিকেটে প্রাধিকারপ্রাপ্ত দলের ব্যবস্থা প্রবর্তনের পর টাইটান্স দল সর্বাধিক সফলতম দলে পরিণত হয়। এ পর্যন্ত দলটি ১৮বার ট্রফি লাভ করে।
চ্যাম্পিয়ন্স লীগ টি২০
সিএলটি২০ আসরে টাইটান্স দলের প্রথম আসরে বেশ ভালো খেলে। সেমি-ফাইনালে দলটি সিডনি সিক্সার্সের কাছে শেষ বলে সেঞ্চুরিয়নের সুপারস্পোর্ট পার্কে বিপুলসংখ্যক দর্শকের সামনের পরাজিত হয়। ২০১৩ সালে দলটি গ্রুপ পর্বের দুই খেলায় জয় ও দুইটিতে পরাভূত হয়ে বিদেয় নেয়।
শফিকুল ইসলাম অপু
শফিকুল ইসলাম অপু (জন্ম: ১ জানুয়ারি ১৯৬৫) বাংলাদেশের ঝিনাইদহ জেলার রাজনীতিবিদ ও ঝিনাইদহ-২ আসনের সাবেক সংসদ সদস্য।
প্রাথমিক জীবন
শফিকুল ইসলাম অপু ১ জানুয়ারি ১৯৬৫ সালে ঝিনাইদহ জেলায় জন্মগ্রহণ করেন।
রাজনৈতিক জীবন
শফিকুল ইসলাম অপু একজন ব্যবসায়ী। তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ঝিনাইদহ-২ আসন থেকে সংসদ সদস্য নির্বাচিত হন। ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ঝিনাইদহ-২ আসন থেকে তিনি স্বতন্ত্র প্রার্থী তাহজীব আলম সিদ্দিকীর কাছে পরাজিত হন।